امریکی سفارت خانے پر حملہ

ترکی کے دارالحکومت میں واقع امریکی سفارت خانے پر نامعلوم افراد نے فائرنگ کر کے راہ فرار اختیار کیا ۔

خبر کا کوڈ: ۴۳۶۹۳۲

تاریخ: ۲۱ آبان ۲۰۱۸ - ۱۰:۵۸

رسا نیوز ایجنسی کی رپورٹ کے مطابق کے مطابق انقرہ میں سفید کار میں سوار افراد نے امریکی سفارت خانے پر فائرنگ کی۔

موصولہ رپورٹ کے مطابق گولیاں امریکی سفارت خانے کی چیک پوسٹ کی کھڑکی پر لگیں تاہم فائرنگ سے کوئی جانی نقصان نہیں ہوا۔

ترک حکام کے مطابق یہ واقعہ صبح 5 بجے پیش آیا جب ایک سفید کار سفارت خانے کے مرکزی دروازے پر آکر رکی جس میں موجود مسلح افراد نے چیک پوسٹ کو نشانہ بنایا اور فرار ہو گئے۔

ترکی کی پولیس نے مقدمہ درج کر کے ملزمان کی گرفتاری کے لیے چھاپہ مار کارروائی کا آغاز کر دیا ہے۔

فائرنگ کے واقعے کے بعد ترکی میں امریکی پادری کی نظر بندی کے معاملے پر دونوں ممالک کے درمیان کشیدگی عروج پر پہنچ چکی ہے۔

امریکا نے ترکی پر اقتصادی پابندیاں عائد کردی ہیں جس کے جواب میں ترکی نے امریکی مصنوعات کے بائیکاٹ کا اعلان کیا ہے۔/۹۸۹/ف۹۴۰/